open-index/open-wikipedia-markdown huggingface dataset:
Valys Drazdauskas

**Valys Drazdauskas** (1906 m. gruodžio 16 d. Liepojoje, Latvija – 1981 m. balandžio 19 d. Kaune) – Lietuvos literatūros kritikas, vertėjas, žurnalistas, redaktorius.

## Biografija
1928 m. baigė Kauno „Aušros“ gimnaziją, 1928–1930 m. Sorbonoje studijavo prancūzų literatūrą ir sociologiją.

1930 m. vasarą grįžęs į Lietuvą dalyvavo nelegalioje LKP veikloje, priklausė kairiosios krypties organizacijoms „Aurora“, „Scientia“, „Stedra“, „Trečias frontas“, „Viltis“. 1935 m. kartu su Petru Velička leido žurnalą „Aš esu visur“. 1937–1939 m. laikraščio „Laikas“ tarptautinės politikos apžvalgininkas.

SSRS-Vokietijos karo metais pabėgo į SSRS, dirbo Raudonosios armijos 16-osios lietuviškosios šaulių divizijos laikraščio „Tėvynė šaukia“ redakcijoje, aktyviai dalyvavo dainų ir šokių ansamblio „Lietuva“ kūrime ir veikloje. 1943–1944 m. LSSR valstybinės leidyklos Maskvoje redaktorius. 1944–1949 m. Grožinės literatūros leidyklos Kaune vyr. redaktorius. Jo iniciatyva buvo pradėti leisti Žemaitės, Vaižganto, Maironio raštai. 1949 m. sovietinio saugumo suimtas, nuteistas kalėti 10 metų. Kalintas Karagandos lageryje. 1956 m. grižo į Lietuvą.

## Vertimai
* Michailas Šolochovas. Pakelta velėna, 1935 m.
* Gustave Flaubert. Salambo, 1948 m.
* Ivanas Gončiarovas. Oblomovas, 1948 m.
* Roger Martin du Gard. Tibo šeima, 4 t., 1962 m.
* Tomas Manas. Mirtis Venecijoje, 1979 m.
* Aleksandro Puškino ir kt. rašytojų kūriniai 

## Šaltiniai
Senasis Ištikimasis geizeris

**Senasis Ištikimasis geizeris** () – geizeris JAV, Vajominge, Jeloustouno nacionaliniame parke. Tai aktyvus, nuolat trykštančio vandens geizeris. Geizerio trykštantis vanduo pasiekia 30–55 m aukštį. 1870 m. šiam geizeriui buvo duotas Senojo Ištikimojo geizerio pavadinimas.

## Nuorodos
* Time Lapse movie of Old Faithful Geyser Webcam
Vladas Drebickas

**Vladas Drebickas** (1920 m. lapkričio 4 d. Kaune – 2013 m. gruodžio 7 d. Vilniuje) – Lietuvos fiziologas, biologas, habilituotas biomedicinos mokslų daktaras.

## Biografija
1954 m. baigė Lietuvos veterinarijos akademiją. 1954–1961 m. Šiaulių agrozootechnikumo, nuo 1956 m. ir Šiaulių pedagoginio instituto dėstytojas. Nuo 1961 m. Vilniaus pedagoginio instituto (VPI, nuo 1993 m. VPU) dėstytojas, nuo 1979 m. profesorius. 1966 m. VPI Probleminės augimo stimuliatorių laboratorijos įsteigimo iniciatorius ir iki 1984 m. vadovas. 1973 m. biologijos mokslų daktaras.

Išradimo „Būdas pagal plauko sudėtį nustatyti mikroelementų apykaitos lygį organizme“ autorius.

## Bibliografija
* Medžiagų apykaita. – Vilnius: VPU leidykla, 1994. – 32 p.
* Vidaus sekrecijos liaukų fiziologija / V. Drebickas, D. Radzevičienė. – Vilnius, 2000. – 101 p. – ISBN 9986-9293-7-7
* Virškinimo fiziologijos pagrindai. – Vilnius: VPU, 2002. – 97 p. – ISBN 9986-869-93-5

## Šaltiniai
Valstybiniai registracijos numeriai

**Valstybinių registracijos numerių lentelė** – lentelė, kuri dedama transporto priemonės priekyje ir gale. Lentelėje pavaizduotos raidžių ir skaičių kombinacijos, kurioje nurodoma kur transporto priemonė registruota.

## Taip pat skaitykite

* Latvijos transporto valstybiniai numeriai
* Lenkijos transporto valstybiniai numeriai
* Lietuvos transporto valstybiniai numeriai
* Padniestrės transporto valstybiniai numeriai
* Ukrainos transporto valstybiniai numeriai

## Nuorodos
* Regitra ''(Lietuvos valstybinių numerių svetainė)''
Draustinis

**Draustinis** – teritorija, kur gamtos turtų apsaugos ir didinimo, mokslo ir mokymo tikslais ribojama žmogaus veikla. Draustinis gali būti nacionalinio, regioninio parko dalis ar funkcionuoti kaip atskira saugoma teritorija.

Draustiniai yra daugelyje valstybių. Švedijoje, Didžiojoje Britanijoje jie vadinami *specializuotaisiais rezervatais*, Bulgarijoje, Vokietijoje – *saugomaisiais kraštovaizdžiais*, Šveicarijoje – *apsauginėmis zonomis*.

## Draustinių tipai
**Pagal saugomų objektų ypatumus skiriami:**
* gamtiniai draustiniai
* kultūriniai draustiniai
* kompleksiniai draustiniai

**Pagal paskirtį būna:**
* geologiniai draustiniai – žemės gelmių atodangoms, uolienoms, fosilijų kompleksams saugoti
* geomorfologiniai draustiniai – tipiškiems bei unikaliems reljefo formų kompleksams saugoti
* telmologiniai draustiniai – tipiškiems ir unikaliems pelkių kompleksams saugoti
* hidrografiniai draustiniai – upių, ežerų, tvenkinių elementams ar jų pavyzdžiams išlaikyti
* pedologiniai draustiniai – natūralios dirvožemio dangos pavyzdžiams saugoti
* botaniniai draustiniai – retoms augalų ir grybų rūšims, jų bendrijoms ir biotopams saugoti
* zoologiniai draustiniai – naudingoms ar retoms faunos rūšims saugoti ir gausinti
* botaniniai zoologiniai draustiniai – augalų ir gyvūnų rūšims bei jų bendrijoms saugoti
* talasologiniai draustiniai – vertingiems jūrinės aplinkos kompleksams ir ekosistemoms saugoti
* kraštovaizdžio draustiniai – charakteringiems ir originaliems kraštovaizdžiams saugoti
* architektūriniai draustiniai – istoriniams miestų, miestelių, kaimų architektūros ypatumams saugoti

Yra ir siauros specializacijos draustiniai, kuriuose saugoma tik viena kuri augalų ar gyvūnų rūšis, grupė (vėžiai, uogos).

Visų draustinių teritorijoje draudžiama bet kokia veikla, pažeidžianti saugomų gamtos objektų apsaugą. Kai kuriuose draustiniuose draudžiama medžioti, žvejoti, ardyti lizdus ir urvus, šienauti.

## Kiti straipsniai
* Sąrašas:Lietuvos draustiniai
* Nacionalinis parkas
* Regioninis parkas
* Rezervatas
* Sąrašas:Lietuvos gamtos paminklai

## Šaltiniai
LKS Sparta Lwów

**Lvovo „Sparta“** – buvęs Lenkijos futbolo klubas iš Lvovo (dabartinė Ukraina).

## Istorija

## Pasiekimai

* Šaltiniai: RSSSF duomenų bazė.

## Išnašos

## Nuorodos
* 90minut (apie klubą)
Marija Liudvika Drazdauskienė

**Marija Liudvika Drazdauskienė** (g. 1944 m. liepos 30 d. Marijampolėje) – Lietuvos kalbininkė, habilituota humanitarinių mokslų daktarė.

## Biografija
1967 m. Vilniaus universitete baigė anglų filologiją. 1994 m. habilituota humanitarinių mokslų daktarė

Nuo 1971 m. Vilniaus universiteto dėstytoja, nuo 1977 m. docentė.

Tiria anglų kalbos stilistiką, sintaksę, leksiką, psicholingvistikos ir taikomosios lingvistikos problemas.

Parašė mokomųjų knygų studentams anglų kalba:
* Poetinės kalbos lingvistinė analizė (1975 m.)
* Anglų kalbos funkcijos ir stilius (1983 m.)
* Anglų kalbos stilistika (1990 m.).
* Kalba ir mintis (Parengė, 2002 m.).

## Šaltiniai
Malagasiai

**Malagasiai** – Afrikos tauta, sudaranti daugumą Madagaskaro gyventojų.

Malagasiai dalinami į du pogrupius:
* „kalniečiai“ – merinai, sihanakai ir becileo iš centrinio plokščiakalnio aplink Antananaryvą, Alaotrą (*Ambatondrazaka*) ir Fianarancuą
* pakrančių gyventojai (*côtiers*) – gyvena kitose salos srityse. Be to, Peru yra afrikietiškos kilmės žmonių, kilusių iš Madagaskaro, kurie save vadina magačais ar malgačais, o Piuroje yra rajonas vadinamas Mangačerija.

Pasidalinimas turi gilią istoriją: austroneziečiai atvyko į salą III-X a. ir įkūrė centrinių aukštumų srityje kunigaikštysčių tinklą bei pradėjo auginti ryžius, kuriuos atsigabeno kanojomis. Po kurio laiko iš Rytų Afrikos atvyko daugybė juodaodžių ir įkūrė karalystes mažai apgyvendintose pakrantėse. Laikui bėgant abi grupės maišėsi ir išnyko rasiniai skirtumai. Dabar visame Madagaskare galima rasti žmonių su afrikietiškais ar azijietiškais bruožais, o dauguma malagasių turi abiejų grupių bruožus ir tai rodo maišytą kilmę.

## Taip pat skaitykite
* malagasių mitologija

## Šaltiniai
Vasarinis trumas

**Vasarinis trumas** (*Tuber aestivum*) – trumų (*Tuber*) genties grybų rūšis, kurią gurmanai vertina kaip delikatesą.

Vaisiakūnis 3-9 cm skersmens, beveik kūgiškas, padengtas piramidės formos briaunotais juodai rudais gūbreliais. Spalva įvairuoja nuo tamsiai rudos iki juodos.

Trama kompaktiška mėsinga, stipraus malonaus kvapo ir riešutų skonio. Trama iš pradžių balkšva, vėliau įgauna gelsvą atspalvį, išraizgyta pilkų, tamsiai rudų ar baltų gyslelių, primenančių marmuro imitaciją.

Sporos rudos.

Auga rugpjūčio – gruodžio mėnesiais, po žeme, lapuočių miškuose, ypač po ąžuolais ir bukais. Spygliuočių miškuose sutinkamas rečiau.

Vasarinis trumas yra valgomas ir laikomas geru valgomuoju grybu; dažniausiai vartojamas kaip prieskoninis grybas.

## Literatūra
* Grybai, Etorė Bielis, Mūsų knyga, 2004, ISBN 9955-573-65-1, psl. 209
Socialiniai įgūdžiai

**Socialiniai įgūdžiai** () – asmens savybių kompleksas, leidžiantis lengvai bendrauti su kitais žmonėmis, socialinio (verbalinio ir neverbalinio) bendravimo patirtis. Socialiniai įgūdžiai įgijami socializacijos proceso metu.

## Socialinių įgūdžių pavyzdžiai

* Verbaliniai
** Nedidelis pokalbis, šnekėjimasis
** Juokavimas
** Diskutavimas įvairiomis temomis (politika, religija, sportas, muzika, technologijos, filmai ir t. t.)
** Mokymas ir mokymasis
* Neverbaliniai
** Aktyvus klausymas
** Kūno kalba
* Verbaliniai ir neverbaliniai
** Konfliktų sprendimas
** Tarpkultūriniai santykiai
** Įsitikinimas
** Entuziazmas
** Motyvacija
** Žaismingumas
Sainsbury's

**Sainsbury’s plc** – Jungtinės Karalystės prekybos centrų tinklas. Sainsbury’s grupės turtas įvertinamas 8,6 mlrd. svarų.

Sainsbury’s įkurta John James Sainsbury 1869 m. ir didžiąją XX a. dalį buvo prekybos centrų lyderė, tačiau 1995 m. nusileido Tesco, o 2003 m. Asda prekybos tinklui. Sainsbury’s parduotuvės įsikūrusios daugelyje Jungtinės Karalystės miestų.
Elžbieta Burbonė

**Elžbieta Burbonė** (1602 m. lapkričio 22 d., Fontenblo, Prancūzijoje – 1644 m. spalio 6 d.) – vyriausioji karaliaus Henriko IV Burbono ir jo antrosios žmonos Marijos de Mediči duktė.

## Biografija

1615 m. buvo ištekinta už Pilypo IV, būsimojo Ispanijos karaliaus.

Buvo Ispanijos karalienė nuo 1621 m. iki savo mirties 1644 m. Elžbieta Burbonė ir Pilypas IV turėjo septynis vaikus:
* Marija Margarita (1621)
* Margarita Marija Katerina (1623)
* Marija Eugenija(1625–1627)
* Elžbieta Marija Teresė (1627)
* Princas Baltazaras Karlosas (1629–1646)
* Marija Ana Antonija (1636)
* Marija Teresė (1638–1683), pirmoji Liudviko XIV žmona

Buvo garsi savo inteligentiškumu, kilnia asmenybe bei materialiu grožiu, ir tai ją labai suartino su Ispanijos žmonėmis.

## Nuorodos

## Genealogija


|-
Galex ultravioletinė observatorija

**Galex ultravioletinė observatorija** – NASA ultravioletinė observatorija su 50 cm skersmens teleskopu. Observatorija į kosmosą buvo paleista 2003 m. balandžio 28 d. GALEX skrieja aplink Žemę 690 km aukščio, 29° į Žemės pusiaują pasvirusia orbita ir fotografuoja galaktikas. GALEX taip pat yra nufotografavusi M31, M101, Stefano kvintetą, kitas žinomas galaktikas bei jų grupes.
Rimantas Driežis

**Rimantas Driežis** (g. 1959 m. lapkričio 2 d. Alksnupiai, Radviliškio raj.) – Lietuvos lėlių teatro režisierius, dailininkas.

## Biografija
1972–1979 m. mokėsi dailės M. K. Čiurlionio meno mokykloje. 1984 m. baigė režisūrą Lietuvos konservatorijoje.

1984–1990 m. Vilniaus teatro „Lėlė“ režisierius ir dailininkas. Nuo 1990 m. dalyvauja kūrybinėse ir edukacinėse programose Lietuvoje ir užsienyje.

## Kūryba
Pastatė ir apipavidalino Lietuvos Televizijos spektaklį
„Kaip vaikelis baimės ieškojo“ 1983 m., pagal lietuvių liaudies pasaką. Kauno lėlių teatre pastatė spektaklį „Daktaras Dolitlis ir jo gyvuliai“. 1989 m., pagal H. Loftingą ir kituose teatruose.

Vilniaus teatre „Lėlė“ pastatyti spektakliai:
* Ką senelis padarys, viskas bus gerai. 1984 m., pagal H. C. Anderseną
* Rabindranatas Tagorė. Paštas. 1987 m.
* Balys Sruoga. Aitvaras teisėjas. 1988 m.
* Našlaitė Elenytė ir Joniukas aviniukas, 1997 m., pagal lietuvių liaudies pasaką
* Coliukė. 2000 m., pagal H. C. Anderseną
* Trys brangenybės. 2003 m., pagal R. Akuagavą

Apipavidalino spektaklių Lietuvos akademiniame dramos teatre:
* Kostas Kubilinskas. Molio Motiejukas. 1985 m.
* Aldona Liobytė. Trys negražios karalaitės. 1988 m.

## Šaltiniai
Marija Mediči

**Marija Mediči** (1575 m. balandžio 26 d. – 1642 m. liepos 3 d.) – antroji Prancūzijos karaliaus Henriko IV žmona.

Frančesko I Medičio ir Joanos, Austrijos hercogienės dukra. Buvo viena iš septynių vaikų, tačiau tik Marija ir jos sesuo Eleonora Mediči sulaukė pilnametystės.

## Vedybos
1600 m. spalį ištekėjo už Prancūzijos karaliaus Henriko IV, kai jo santuoka su Margarita de Valua buvo pripažinta negaliojančia, ir tapo antrąja jo žmona. Vedybos nebuvo labai pasisekusios, konfliktavo su Henriko meilužėmis, o ypač su Katerina Henrieta de Balzac d'Entragė, kurią Henrikas kažkada buvo prižadėjęs vesti. Po Henriko IV-ojo nužudymo, Paryžiaus parlamento sprendimu buvo paskelbta mažamečio Liudviko regente. Faktinio jos valdymo metu Prancūzija sudarė sąjungą su Ispanija, o Liudvikas XIII 1611 m. susituokė su Ispanijos infante Ona Austre. M. Mediči politika kėlė nerimą Prancūzijos hugenotams dėl šalies suartėjimo su katalikiška Ispanija ir Romos Katalikų Bažnyčia, o daliai aristokratijos, ypač Henrikui II (princui de Condé) kėlė nerimą karalienės favoritų sustiprėjimas. 1614 m. gegužės 15 d. M. Mediči sušaukė Generalinius luomus, kurie dėl nesutarimų tarp luomų tą pačią dieną buvo uždaryti. 1614 m. spalio 2 d. Liudvikui XIII tapus pilnamečiu, M. Mediči išlaikė faktinę valdžią, ėmusi vadovauti Prancūzijos karaliaus tarybai (*Conseil du Roi*). 1616 m. Karaliaus tarybos nariu buvo paskirtas Armanas Žanas de Rišeljė. Po to, kai 1617 m. buvo nužudytas M. Mediči favoritas K. Končinis, faktinę valdžią šalyje perėmė Liudvikas XIII, o jo motina buvo uždaryta Blua pilyje. 1619 m. tarp M. Mediči ir jos sūnaus Liudviko XIII buvo sudaryta Angulemo sutartis, kuria faktiškai baigtas iki tol vykęs judviejų konfliktas. 

## Vaikai
Marija Mediči ir Henrikas IV turėjo šešis vaikus:

! Vardas
!
! Gimimo data
!
! Mirties data
! Pastabos
|-----
|Liudvikas XIII
| Prancūzijos karalius
| 1601 m. rugsėjo 27 d.
|
| 1643 m. gegužės 14 d.
| Vedė Oną Austrę 1615 metais
|-
| Elžbieta Burbonė
| Ispanijos karalienė
| 1602 m. lapkričio 22 d.
|
| 1644 m. spalio 14 d.
| Ištekėjo už Pilypo IV 1615 metais
|-----
| Kristina Marija
| Savua hercogienė
| 1606 m. vasario 12 d.
|
| 1663 m. gruodžio 27 d.
| Ištekėjo už Viktoro Amadėjaus I, Savua hercogo 1619 metais
|-----
| Nikolas Anri
| Orleano hercogas
| 1607 m. balandžio 16 d.
|
| 1611 m. lapkričio 27 d.
| Mirė jaunas
|-
| Gastonas Burbonas
| Orleano hercogas
| 1608 m. balandžio 25 d.
|
| 1660 m. vasario 2 d.
| Vedė (1) Mariją Burbonę 1626 metais
Vedė (2) Margaretą Lorenietę 1632 metais
|-----
| Henrieta Marija Burbonė
| Anglijos karalienė
| 1609 m. lapkričio 25 d.
|
| 1669 m. rugsėjo 10 d.
| Ištekėjo už Čarlzo I 1625 metais
|}

## Šaltiniai

## Nuorodos
MKS Czarni Żagań

**Žaganio „Czarni“** – Lenkijos futbolo klubas iš Žaganio.

## Istorija
Klubo ištakos siekia 1957m.

1965 m. žaidė Lenkijos futbolo taurės finale, kurį pralaimėjo. Tai vienintelis toks klubo pasiekimas.

## Pasiekimai

* Šaltiniai: RSSSF duomenų bazė.

## Išnašos

## Nuorodos
* RSSSF duomenų bazė (čempionai ir sezonai)
* RSSSF duomenų bazė (taurės finalai)
KS Raków Częstochowa

**Čenstakavos „Raków“** – Lenkijos futbolo klubas iš Čenstakavos.

## Istorija
Klubo ištakos siekia 1921 m., kai buvo įkurta **Racovia**. Nuo 1927 m. vadinamas **Raków**.

Yra žaidę elito divizione nuo 1994 m. iki 1998 m., bet po ketvirto sezono iškrito į žemesnį lygmenį. Vėliau sekė kritimas į trečios pakopos pirmenybes.

2018–2019 m. tapo Pirmos lygos nugalėtojais ir pateko į Ekstraklasa. 

Ekstraklasa 2019/20 m. sezone liko dešimtoje vietoje iš šešiolikos dalyvių ir išsaugojo vietą elito divizione.

2020–2021 m. Ekstraklasa užėmė antrą vietą ir šis laimėjimas suteikė galimybę žaisti Konferencijų lygoje. 2021/22 m. Konferencijų lygoje antrame atrankos etape kovojo su Marijampolės „Sūduva“. Pirmosios rungtynės, kurios įvyko 2021 m. liepos 22 d. Marijampolėje baigėsi nulinėmis lygiosiomis (0:0). Atsakomosios rungtynės buvo žaidžiamos 2021 m. liepos 29 d. Pagrindinis laikas baigėsi be įvarčių 0:0. Baudinių serijoje sėkmė lydėjo lenkų ekipą, kurie nugalėjo 4:3 ir pateko į kitą etapą, o Marijampolės „Sūduvai“ pasirodymas Europos turnyruose baigėsi.

## Pasiekimai

## Sezonai
; Pastarųjų metų sezonai

|}
* Šaltiniai: RSSSF duomenų bazė.

## Apranga
* Namuose žaidžia mėlyna raudona apranga. 

* Namuose žaidžia balta apranga su mėlynos ir raudonos spalvos žymenimis. 

## Logotipas

Vaizdas:HerbRacovia.png|
Vaizdas:HerbRakowa1956-1994.png|
Vaizdas:HerbRKSRaków1994-2002.png|
Vaizdas:HerbRakowa2002-2011.png|
Vaizdas:HerbRakowa2011-2014.png|
Vaizdas:KS Raków Częstochowa emblema.png|


## Sudėtis
Atnaujinta: 2021 m. liepos 23 d.

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
* YouTube kanalas
* 90minut.pl (apie klubą)
* przegladsportowy.pl
KS Energetyk ROW Rybnik

**Rybniko futbolo klubas „Energetyk“** – Lenkijos futbolo klubas iš Rybniko.

## Istorija
Klubo ištakos siekia 1964 m., nuo 1981 m. žinomas „Energetyk“ pavadinimu.

## Pasiekimai

* Šaltiniai: RSSSF duomenų bazė.

## Išnašos

## Nuorodos
* Oficiali klubo svetainė
KS Górnik Konin

**Konino „Górnik“** – Lenkijos futbolo klubas iš Konino.

## Istorija
Klubo ištakos siekia 1957 m.

## Emblema

Vaizdas:Aluminium Konin.png | „Aluminium“ emblema
Vaizdas:KS Górnik Konin.png|KS Górnik Konin


## Pasiekimai

* Šaltiniai: RSSSF duomenų bazė.

## Išnašos

## Nuorodos
* RSSSF duomenų bazė (čempionai ir sezonai)
* RSSSF duomenų bazė (taurės finalai)
Ge (ginklas)

**Ge** (kin. 戈; pinyin *gē*) – kiniškas snapius, kurį sudaro durkliška, paprastai dviašmenė geležtė įtvirtinta statmenai kotui. Ge geležtės išilgai vidurio linijos iš abiejų pusių dažnai turi stangrinančias briaunas (trumpų geležčių su briaunomis nuotrauka).

## Geležtės įtvirtinimo būdai
Ge geležtė būdavo įtvirtinama dviem būdais (nuotraukoje parodyti abu variantai):
* trumpa įkote – geležtė turi trumpą įkotę, kuri įtvirtinama koto išpjovoje.
* statmeninė įkotė – geležtė turi ne tik trumpą įkotę, bet ir geležtei statmeną prielają. Prielaja, įkotę įstačius į kotą, remiasi į kotą. Pro prielajoje esančias skyles galva papildoma pritvirtinama prie koto. Apatinis ge ašmuo gali pereiti į prielają (https://archive.today/20130707081812/img140.imageshack.us/img140/9985/dscf02671si9.jpg).

## Ge variantai
Ankstyvieji ge yra tipiški *snapiai* – jų geležtės buvo trumpos, ilgo pailgo lygiašonio trikampio formos, trumpa įkote, kotas neilgas dažnai apie 60 cm ilgio ar kiek ilgesnis. Tokie ge dažnai vadinami  (*durklinis kirvis*). Jie buvo naudojami panašiai kaip primityvūs kirviai.

Vėliau ge ėmė virsti ilgakočiu ginklu, kadangi jų kotai ėmė ilgėti.
Atsirado *ietiniai ge* – ge hibridai su ietimis: ties ieties galu įtvirtindavo ge geležtę. Tokį ginklą dažnai vadina *kiniška alebarda* *czi* (). Atakuojant czi durdavo, o grįžtamuoju judesiu ge geležte galėdavo perrėžti kaklą.
Vėliau czi galvas ėmė gaminti vientisas – jas sudaro ietiškas viršūninis antgalis ir ge tipo šoninė geležtė. Toks ginklas iš tiesų primena europines alebardas (alebardiškos dzi galvos).

Kasinėjimuose paprastai randa tik ge geležtes ar czi galvas. Kotai būna suirę. Kartais randami ge su nefrito geležtėmis, tačiau šie ginklai nebūdavo koviniai, nors jų sandara tiksliai imitavo metalinius ge. Nefritiniai ge paprastai randami aristokratų kapuose, dažnai – karstuose. Matyt, nefritiniai ge buvo naudojami kaip ceremoniniai ar ritualiniai ginklai, galbūt – kaip valdžios simbolis. Kartais nefritinius ge randa po karstu esančioje duobėje kartu su auka, kuri turėjo saugoti mirusįjį dvasių pasaulyje, matyt, ginkluota tuo nefritiniu ge.

## Nuorodos

* The Richard Nable Collection  (Kiniškų ginklų radinių kolekcijos nuotraukos ir aprašymai. Daug medžiagos apie ge)
* Ji {Halberds} & Ge {Dagger – axes} in ancient China, Bronze age to early Iron age. (Didelis detalus aprašymas)
Nuotraukos:
* Bendras vaizdas:
** Anyang: Sacrificed Shang soldier with ge (dagger – axe) (Paaukotas karys kape su ge)
** Bronze Double Halberd  (Iš tikrųjų tai ge, ne alebarda)
* Ge geležtės su trumposiomis įkotėmis:
** bronze ge dagger – axe, Sanxingdui Museum 1
** bronze ge dagger – axe, Sanxingdui Museum 2
** Sanxingdui stone ge dagger – axe (nefrito geležtė)
* Ge geležtės su statmenosiomis įkotėmis:
** Dagger-Axe With Four Lashing Holes 
** bronze ge dagger – axe, Sanxingdui Museum
** Bronze Dagger-Axe with ancient Chinese characters
Queen of the South FC

**Damfriso „Queen of the South“** – Škotijos futbolo klubas iš Damfriso. 

## Istorija
Klubas įkurtas 1919 m.

## Sezonai

## Spalvinė gama

## Apranga
;Sportinės aprangos pokyčiai:
* Namuose žaidžia baltos ir mėlynos spalvos aprangomis. 

## Pasiekimai

## Sezonai

|}

## Lietuviai
* Deimantas Petravičius, puolėjas, 2020 m.

## Išnašos

## Nuorodos
* Oficiali klubo svetainė
Molėtų apskritis

**Molėtų apskritis** – buvęs administracinis-teritorinis vienetas Lietuvos rytuose, į pietus nuo Utenos. Centras – Molėtai.

## Istorija

Apskritį sudarė 1915 m. lapkričio 23 d. vokiečių valdžia. 1915–1916 m. apskritis priklausė Oberosto Vilniaus, 1916–1917 m. Vilniaus-Suvalkų, 1917–1918 m. Lietuvos sričiai. 1919 m. Lietuvos Respublikos vyriausybė Molėtų apskritį panaikino, vėliau nebeatkurta. 

|-
| 1917 || 1235 || 30 159 || ||
|}

## Literatūra
* 
* 
* 

## Šaltiniai
Naumiesčio apskritis

**Naumiesčio apskritis** (arba ***Vladislavovo apskritis, Vladislavovo pavietas, Vladislavovo ujezdas, Vladislavovo kreizas***; , , ) – buvęs administracinis-teritorinis vienetas pietvakarių Lietuvoje. Centras – Naumiestis (tuomet vadintas Vladislavovu, dabartinis Kudirkos Naumiestis).

## Istorija

Apskritis įkurta 1867 m. Suvalkų gubernijos sudėtyje Užnemunėje. Ji sudaryta caro valdžios 1867 m. iš dalies Marijampolės apskrities. Iki 1915 m. apskritis ribojosi su Suvalkų gubernijos Marijampolės ir Vilkaviškio apskritimis, Kauno gubernijos Kauno ir Raseinių apskritimis bei Prūsijos karalyste.

Užėjus vokiečiams, 1915 m. priskirta Oberostui. 1915–1916 m. priklausė Oberosto Suvalkų, 1916–1917 m. Vilniaus-Suvalkų, 1917–1918 m. Lietuvos sričiai. Baigiantis I pasauliniam karui panaikinta.

|-
| 1897 m. || 2292 || 67 295 || ||
* miestai: Naumiestis, Šakiai
* miesteliai: Gelgaudiškis, Griškabūdis, Kriūkai, Lekėčiai, Plokščiai, Sintautai
|-
| 1914 m. || 2292 || 88 300 || ||
|-
| 1917 m. || 1755 || 61 998 || ||
|}

## Gyventojai

1867 m. apskrityje gyveno 64 396 žmonės, o 1890 m. gyveno 77 745 žmonės. Pagal 1897 m. Rusijos imperijos gyventojų surašymą apskrityje gyveno 67 295 žmonės, iš jų Naumiestyje 4 595 žmonės, Šakiuose 2 211 žmonių.

### Tautinė sudėtis
* Lietuviai – 82,75% (55 690);
* Žydai – 7,39% (4 974);
* Vokiečiai – 7,1% (4 793);
* Lenkai – 1,28% (867);
* Rusai – 0,9% (606);
* Ukrainiečiai – 0,4% (300);
* Totoriai – 0,01% (13);
* Gudai – 0,007% (5);
* Čeremisai – 0,004% (3);
* Čiuvašai – 0,001% (1);
* Kiti – 0,06% (43).

## Valsčiai

1913 m. apskrityje buvo 11 valsčių: Dabravolės valsčius, Gelgaudiškio valsčius, Griškabūdžio valsčius, Kidulių valsčius, Lesnistvos valsčius, Paežerėlių valsčius, Plokščių valsčius, Sintautų valsčius, Šilgalių valsčius, Tamošbūdžio valsčius ir Zyplių valsčius.

## Žemėlapiai

Suvalki Governorate Vladislavovsky uezd.svg | Apskritis Suvalkų gubernijoje
Kreis Wladyslawow 1918.jpg | Apskritis 1918 m. Oberosto žemėlapyje


## Literatūra
* 
* 
* 

## Nuorodos
* Aprašymas apie Rusijos imperijos valsčius ir apskritis (rus.)
* Rusijos imperijos 1897 m. gyventojų surašymo duomenys (rus.)

## Šaltiniai
Naujosios Vilnios rajonas

:: *XX a . 8-ajame dešimtmetyje ir vėliau Naujosios Vilnios rajonas buvo Vilniaus respublikinio pavaldumo mieste, žr. [[Naujosios Vilnios rajonas (Vilnius)]]*.

**Naujosios Vilnios rajonas** – LTSR administracinis teritorinis vienetas Lietuvos pietryčiuose, į rytus nuo Vilniaus. Centras – Naujoji Vilnia, vėliau Vilnius.

## Istorija

Rajonas sudarytas 1950 m. birželio 20 d. iš Naujosios Vilnios, buvusios Vilniaus apskrities 31 apylinkės ir Vilniaus miesto 1 apylinkės. Iki 1953 m. priklausė Vilniaus sričiai. 1959 m. gruodžio 7 d. panaikintas, teritorija perduota Vilniaus rajonui. 1957 m. Naujoji Vilnia prijungta prie Vilniaus miesto.

|-
| 1950 m.  || || || 32 apylinkės || 1 miestas (Naujoji Vilnia)
|-
| 1954 m.  || || || 12 apylinkių ||
|-
| 1959 m.  || 618 || || 12 apylinkių ||
|}

## Šaltiniai
*
Anglijos administracinis suskirstymas

**Anglijos administracinis suskirstymas** – Anglijos suskirstymas į administracinius-teritorinius vienetus. Stambiausi vienetai yra 9 regionai ir Anglijos grafystės (48 ceremoninės ir 6 metropolinės). Vietinės savivaldos reikmėms daugiau naudojami žemesni administraciniai vienetai – istorinės Anglijos grafystės, Anglijos apygardos ir Anglijos civilinės parapijos.

## Regionai

Anglija suskirstyta į 9 regionus (), sukurtus 1994 m. Kiekvienas regionas turi bent vieną grafystę.

## Grafystės

Pagrindinis Anglijos suskirstymo vienetas – grafystė (). Grafystės skirstomos į ceremonines (48), metropolines ir nemetropolines (84), dar vadinamas *-shire*, ir administracinę teritoriją, kurią sudaro Didysis Londonas.

Taip pat dar išskiriamos ne administracinio, bet geografinio ar istorinio pobūdžio ceremoninės grafystės (). Kiekvienai tokiai grafystei atstovauja karaliaus paskirtas lordas leitenantas.

## Apygardos

Grafystės skirstomos į apygardas (). Metropolinės grafystės suskirstytos į metropolines apygardas (36), nemetropolinės – į nemetropolines (284). Didysis Londonas padalintas į 32 rajonus ().

## Unitarinės tarybos

Kai kurios, daugiausia miestietiškos Anglijos vietovės nepatenka į grafystės ar apygardos lygmenį, bet sudaro unitarines tarybas (). Yra 45 unitarinės tarybos, sudarytos iš apygardų, viena – iš grafystės (Vaito sala) ir *[[sui generis]]* principu – Silio salos.

## Civilinės parapijos

Didelė Anglijos dalis padalinta į civilines parapijas (). Į parapijas neskirstomas Didysis Londonas, kitos grafystės taip pat suskirstytos individualiai.

## Nuorodos
* Divisions of the United Kingdom (Statoids.com)
* United Kingdom: Counties and Unitary Authorities, 2009 (Nationalarchives.gov.uk)
* United Kingdom: Local Authority Districts, Counties and Unitary Authorities, 2009 (Nationalarchives.gov.uk)
Tenočtitlano žlugimas

**Tenočtitlano žlugimas** – actekų imperijos sostinės nukariavimas, įvykęs dėl įvairių ispanų konkistadoro Hernano Korteso manipuliacijų actekais bei kitomis vietinėmis indėnų tautomis, pavergtomis actekų civilizacijos. Po daugybės mūšių tarp actekų ir ispanų armijos bei jų vietinių sąjungininkų, Tenočtitlano užėmimu buvo baigta pirmoji Meksikos užkariavimo dalis ir sužlugdyta savarankiška actekų civilizacija.

## Ankstyvieji įvykiai

1519 m. balandį, buvęs vyriausiasis Santjago Kuboje teisėjas Hernanas Kortesas, su maždaug 450 karių išsilaipino Meksikos pakrantės taške, kurį jis pavadino Verakrusu (*Vera Cruz*). Korteso kelionę finansavo Kubos gubernatorius Diegas de Velaskesas, jis nurodė Kortesui ištyrinėti Meksiką, kai po keleto ankstesnių ekspedicijų į Jukataną, ji sudomino ispanų kolonizatorius Kuboje. Tačiau dėl tam tikrų aplinkybių, Velaskesas sustabdė Korteso ekspediciją ir pasiuntė Panfilą de Narvaesą jį suimti. Hernanas Kortesas vis dėlto išsisuko ir suspėjo išvykti, tačiau žinodamas, jog pagal Ispanijos teisinę sistemą vos sugrįžęs į ją bus persekiojamas, drąsiai pabėgęs konkistadoras nebeturėjo ko prarasti.

Meksikos gilumoje Hernanas Kortesas susidūrė su daugybe vietinių indėnų genčių, kurios kentėjo nuo actekų priespaudos; Kortesas su keletu jų susikovė, pavyzdžiui, su Totonakais ir Tlaksalanais. Bernalis Diasas del Kastiljas rašė, jog ispanai galbūt nebūtų išgyvenę, jei ne Tlaksalos lyderis Ksikotenkatlas Senasis, panoręs su atvykėliais sukurti sąjungą prieš actekus.

## Taip pat skaitykite

* Meksikos istorija
* Actekų istorija
Prana Film

**Prana Film** – trumpai gyvavusi (1922 m.) nebyliojo kino eros vokiečių kino studija. Pavadinta pagal Indijos filosofijos sąvoką *[[prana]]*.

Šioje studijoje ketinta kurti okultinės ir antgamtinės tematikos filmus. Jos pirmasis filmas *[[Nosferatu. Siaubo simfonija|Nosferatu]]* (1922 m.) tuo pačiu buvo ir paskutinis. Kino studija paskelbė bankrotą vengdama bylinėjimosi su Bram Stoker našle dėl autorinių teisių pažeidimo.
Erich Dagobert von Drygalski

**Erichas fon Drigalskis** (, 1865 m. vasario 9 d. Karaliaučius – 1949 m. sausio 10 d. Miunchenas) – vokiečių keliautojas, geografas ir geofizikas.

## Biografija

1882 m. 17 metų baigė matematikos ir fizikos studijas Karaliaučiaus universitete. Vėliau studijavo geografiją Bonos, Leipcigo ir Berlyno universitetuose. 1887 m. apgynė disertaciją. 1906-1935 m. Miuncheno universiteto profesorius.

1891 m. ir 1892-1893 m. vadovavo dviem Berlyno geografinės draugijos ekspedicijoms prie Grenlandijos vakarinių krantų ir tyrė ledynus. 1901-1903 m. vadovavo Vokietijos ekspedicijai į Antarktį laivu „Gauss“, kuri 1902 m. atrado ir tyrė Vilhelmo II Žemę. Sukūrė ledų judėjimo teoriją. 1910-1912 m. dalyvavo ekspedicijoje į Špicbergeną ir tyrė galimybes panaudoti dirižablius Arktyje.

Apie savo keliones parašė knygų. Jo vardu pavadinti kalnai Karalienės Matildos Žemėje, šelfinis ledynas Viktorijos Žemėje, sala Deiviso jūroje.

## Bibliografija
* Grönland-Expedition der Gesellschaft für Erdkunde zu Berlin 1891–1893, 2 Bde., Kühl, Berlin 1897
* Deutsche Südpolar-Expedition 1901–1903 im Auftrage des Reichsamtes des Innern., 20 Bde. und 2 Atlanten. Berlin, 1905–1931
* Zum Kontinent des eisigen Südens, Verlag Georg Reimer, Berlin, 1904

## Šaltiniai
The Elder Scrolls IV: Knights of the Nine

**The Elder Scrolls IV: Knights of the Nine** – 2006 m. pasirodęs oficialus „The Elder Scrolls IV: Oblivion“ kompiuterinio žaidimo papildymas, skirtas asmeniniams kompiuteriams ir Xbox 360 konsolėms. Šis papildymas Xbox 360 konsolių naudotojams prieinamas tik iš Xbox Live Marketplace virtualiosios parduotuvės.

## Apžvalga
„The Elder Scrolls IV: Knights of the Nine“ papildymas prie „The Elder Scrolls IV: Oblivion“ žaidimo prideda:
* naujus artefaktus, šarvus, ginklus, rūbus, personažus, pabaisas ir augalus;
* naują siužetinę liniją, kurioje sužinosite apie *Umaril The Unfeathered* karaliaus gyvenimą;
* galimybę vykdyti vienu metu ir „The Elder Scrolls IV: Oblivion“, ir „The Elder Scrolls IV: Knights of the Nine“ užduotys;
* daugelio smulkių „The Elder Scrolls IV: Oblivion“ žaidimo klaidų pataisymus.

## Siužetas

Žaidimo žaidėjas atvyksta į *Anvil* miestą ir ten iš vienuolio sužino, kad šio miesto bažnyčia buvo užpulta piktojo karaliaus – burtininko *Umaril The Unfeathered* karių. Tada žaidėjas nusprendžia nužudyti karalių *Umaril*, tačiau jį nužudyti gali tik frakcijos *Knights of the Nine* šventasis riteris *Pelinal Whitestrake*. Vėliau žaidėjas sužino, kad *Pelinal Whitestrake* ir visos *Knights of the Nine* frakcijos nariai yra mirę ir juos atgaivinti gali tik 8 stebuklingos relikvijos, kurias žaidėjui tenka rinkti *Anvil* mieste. Surinkęs visas relikvijas, žaidimo žaidėjas atgaivina *Knights of the Nine* narius ir su jais keliauja į *Umaril The Unfeathered* slėptuvę, kurioje kartu su *Pelinal* žaidėjas nugali visus *Umaril* karius ir amžinai įkalina *Umaril* dvasią *Garlas Malatar* šventykloje. Po šių įvykių žaidimo žaidėjas buvo pasveikintas *Knights of the Nine* karių ir pagirtas dievų…

## Galerija

Vaizdas:TheElder ScrollsIV-KnightsoftheNinežemėlapis.jpg|*Anvil* miesto žemėlapis
Vaizdas:TheElder ScrollsIV-KnightsoftheNinevieta.jpg|*Garlas Malatar* šventykla
Vaizdas:TheElder ScrollsIV-KnightsoftheNinevieta2.jpg|Deivės *Kynareth* statula


## Nuorodos

* Oficialus The Elder Scrolls IV: Knights of the Nine papildymo tinklalapis 

* http://www.uesp.net The Elder Scrolls žaidimų serijos mėgėjų svetainė
Bedřich Smetana

**Bedržichas Smetana** (*Bedřich Smetana*, 1824 m. kovo 2 d. – 1884 m. gegužės 12 d.) – čekų kompozitorius, geriausiai žinomas kaip simfoninės poemos *[[Má vlast#Vltava|Vltava]]*, antros ciklo *[[Má vlast]]* („Mano tėvynė“) dalies, kūrėjas.

## Biografija

Smetana gimė aludario šeimoje Litomišlyje, Bohemijoje, tada priklausiusioje Austrijos imperijai. Jis ankstyvame amžiuje mokėsi groti smuiku ir pianinu, kartu su kitais šeimos nariais grojo mėgėjų styginiame kvartete. 1843 m. pabaigęs mokyklą Pilzene studijavo muziką Prahoje, nepaisant tėvo priešinimosi. 1848 m. gavo lėšų iš Ferenco Listo savo paties muzikos mokyklai įsteigti.

## Kūriniai

### Operos
* *[[Brandenburgiečiai Bohemijoje|Braniboři v Čechách]]*, „Brandenburgiečiai Bohemijoje“ – Praha, 1866.
* *[[Prodaná nevěsta]]*, „The Bartered Bride“ – Praha, 1866.
* *[[Prodaná nevěsta]]*, „The Bartered Bride“ – Praha, 1870.
* *[[Dalibor (opera)|Dalibor]]* – Praha, 1868.
* *[[Libuše (opera)|Libuše]]* – Praha, 1881.
* *[[Dvě vdovy]]*, „Dvi našlės“ – Praha, 1874.
* *[[The Kiss (opera)|Hubička]]*, „Bučinys“ – Praha, 1876.
* *[[Paslaptis (opera)|Tajemství]]*, „Psslaptis“ – premjera 1878.
* *[[Čertova stěna]]*, „Velnio siena“ – premjera 1882.
* *[[Viola (opera)|Viola]]* – nepabaigtas (1872–1884).

### Orkestrinė muzika
* *[[Má vlast]]* (Mano tėvynė)
* 'Triumfinė' arba 'šventinė' simfonija E -dur
* *Ričardas III*, simfoninė poema
* *Wallenstein’s Camp*, simfoninė poema
* *Håkon Jarl*, simfoninė poema
* *Prahos karnavalas*
* *Šventinė uvertiūra* D-dur
* *Maršas Šekspyro festivaliui*

### Kamerinė muzika
* Styginių kvartetas Nr. 1 e-moll „Iš mano gyvenimo“]]
* Styginių kvartetas Nr. 2 d-moll
* *Iš mano tėvynės* pianinui ir smuikui
* Piano Trio g-moll, Op. 15

### Pianino muzika
* Album Leaves
* Bagatelės ir improvizacijos
* Čekų šokiai
* Polkos
* Sonata g-moll

### Kiti kūriniai
* Choriniai kūriniai
* Dainos

## Nuorodos

* Kompozitoriai iš Bohemijos
Drigalskio sala

**Drigalskio sala** () – ledu padengta sala Deiviso jūroje, apie 78 km nuo Antarktidos.

Ilgis 18 km². Plotas 220 km². Ledo kupolo aukštis – 327 m, pačios salos – 325 m. Pirmą kartą salą iš Antarktidos žemyno pakrantės 1912 m. pamatė Australijos antarktinės ekspedicijos (1911–1914 m.) nariai. 1914 m. sausį salą iš arčiau apžiūrėjo *[[Douglas Mawson]]* iš laivo „Aurora“. Pavadinta vokiečių keliautojo *[[Erich von Drygalski]]* vardu.

## Šaltiniai
Triušiai (filmas)

**Triušiai** – 2002 m. siurrealistinis mistinis filmas, kurio scenarijaus autorius ir režisierius Deividas Linčas. Filmas sudarytas iš aštuonių trumpų serijų. Filmas, atskiromis dalimis, pirmiausia buvo pademonstruotas DavidLynch.com  tinklalapyje. Tačiau jo dabar ten nebegalima rasti. Filmo „Triušių“ filmuota medžiaga dar kartą panaudota kitame Deivido Linčo filme „Vidaus imperija“. „Triušiai“ pristatomi tokia anotacija: „Bevardžiame mieste tvindomame užsitęsusio lietaus… trys triušiai gyvena baimingoje paslaptyje“. Kaip ir daugelyje Deivido Linčo filmų, muzikinis takelis buvo sukurtas Angelo Badalamenti.
Transformatorius

**Transformatorius** – prietaisas, skirtas keisti kintamajai įtampai ir srovės stipriui. Jį sudaro geležinė šerdis ir ant jos užmautos dvi vielos ritės. Ritė, prie kurios jungiama kintamoji įtampa, vadinama pirmine, o ritė, kurioje indukuojama įtampa (elektrovara) prijungus kintamąją įtampą (elektrovarą) prie pirminės ritės, vadinama antrine. Kai kurie transformatoriai turi dvi ar daugiau antrinių ričių.

Periodinis elektros srovės pirminėje ritėje kitimas sukelia magnetinio lauko kitimus, kurie indukuoja kintamąją įtampą antrinėje ritėje. Jeigu vijų skaičius ritėse skiriasi, tai abiejose ritėse įtampos yra taip pat skirtingos.

## Transformatorių paskirtis
Pramonėje ar įvairiose technikos srityse jėgos transformatoriai dažniausiai reikalingi tais atvejais, kai imtuvo vardinė įtampa skiriasi nuo tinklo įtampos. Jie aukština arba žemina elektros įtampą. Taip pat būna specialieji transformatoriai: maitinti skirti, matavimo transformatoriai, fazių skaičiaus dauginimo, impulsiniai transformatoriai ir tt.

## Transformatorių konstrukcijos
Galingi aukštos įtampos transformatoriai yra sudėtingi įrenginiai. Pagrindiniai konstrukciniai elementai yra magnetinė sistema (magnetolaidis), apvijos, izoliacija, bakas, įvadai, aušinimo sistema, įtampos reguliavimo mechanizmas, apsaugos ir matavimo prietaisai, važiuoklė ir kita.

**Transformatoriaus bakas** skirtas magnetolaidžiui ir apvijoms patalpinti bei alyvai užpilti. Prie transformatoriaus bako tvirtinami termometras ir žemo alyvos lygio relės. Prie bako dugno tvirtinamos važiuoklės, kad būtų galima pastotės teritorijoje pervežti transformatorių. Kad bako nekaitintų sklaidos magnetiniai srautai jie ekranuojami iš vidinės pusės elektrotechniniu plienu arba nemagnetinėmis medžiagomis (variu, aliuminiu).

**Alyvos išsiplėtimo bakas** yra cilindrinis indas virš transformatoriaus bako, sujungtas su juo vamzdžiu. Išsiplėtimo bakas skirtas alyvos lygiui svyruoti, kai keičiasi apkrova ir alyvos temperatūra. Alyvos kiekio matavimui yra įrengtas alyvos lygio rodiklis Alyva labai imli drėgmei, todėl išsiplėtimo bake įrengiamas oro džiovintuvas iš silikagelio arba naudojamos inertinės dujos (azotas).

**Jungiamasis vamzdis** yra vamzdis jungiantis transformatoriaus baką su alyvos išsiplėtimo baku. Šiame vamzdyje įrengiama dujinė relė.

**Apsauginis vamzdis** skirtas alyvos ir dujų išmetimui esant vidiniam transformatoriaus gedimui. Tai apsaugoja baką nuo sprogimo.
Transformatoriaus konstrukcija priklauso nuo aušinimo sistemos, o pastaroji – nuo transformatoriaus galios. Sausų transformatorių konstrukcija gali būti atviro išpildymo, apsaugoti (uždari), hermetizuoti ir su oro apipūtimu. Sausi transformatoriai yra padidintų matmenų, todėl naudojami patalpose, kur gaisras ir sprogimas yra labai pavojingi.

## Nuorodos

* [[VDU] paskaita apie transformatorius]

## Šaltiniai
Liucijus Albertas Dringelis

**Liucijus Albertas Dringelis** (g. 1931 m. lapkričio 5 d. Varėna) – Lietuvos architektas, humanitarinių mokslų daktaras.

## Biografija
1956 m. baigė Kauno politechnikos institutą. 1983 m. Architektūros mokslų kandidatas.

1957–1965 m. dirbo Miestų statybos projektavimo instituto Kauno filiale, nuo 1965 m. Architektūros ir statybos institute Kaune. Nuo 1995 m. Kauno technologijos universiteto Statybos ir architektūros fakulteto dėstytojas, Architektūros ir kraštotvarkos katedros docentas.

## Žymiausi darbai

* LŽŪA centriniai rūmai Noreikiškėse (su kt., 1963 m.),
* Sanatorijos „Dzūkija“ klubas ir valgykla (Druskininkai, 1967 m.)
* Gydomosios kūno kultūros dispanseris (Druskininkai, 1969 m.) Druskininkai
* Viršužiglio Šv. Mergelės Marijos Apsilankymo koplyčia, (Kauno rajono savivaldybė, 1995 m.)
* Druskininkų gydomosios kūno kultūros ir klimato terapijos parko teritorinio planavimo projektas (dab. Sveikatos parkas, 1969 m.)
* Nemuno salos Kaune teritorinio planavimo projektas (1971 m.)
* Palangos sveikatos parko teritorinio planavimo projektas (1972 m.)
* Kauno bendrasis planas iki 2000 m. (1983 m.)
* Druskininkų aplinkos zonos kraštotvarkos schema (1986 m.)
* Didžiosios Palangos neužstatytų erdvių landšafto formavimo ir poilsio organizavimo schema (1989 m.)
* Vilniaus pilių istorinio nacionalinio parko projektas (1992 m.)
* Druskininkų bendrasis planas (1998 m.).
* Plungės centrinės aikštės tvarkymo techninis projektas (2007 m.)
* Kauno Vytauto Didžiojo karo muziejaus sodelio sutvarkymo projektas

## Šaltiniai
John Maynard Keynes

**Džonas Meinardas Keinsas, 1-asis baronas Keinsas** (**John Maynard Keynes, 1st Baron Keynes**, 1883 m. birželio 5 – 1946 m. balandžio 21 d.) – britų ekonomistas.

Jo idėjos, vadinamos keinsizmu, turėjo didžiulę įtaką šiuolaikinei ekonomikai ir politinei teorijai, taip pat ir daugelio vyriausybių iždo politikai. Jis palaikė intervencionistinę vyriausybės politiką.

## Bibliografija
* „Taikos ekonominė reikšmė“ (*The Economic Consequences of the Peace*, 1919 m.),
* „Piniginės reformos traktatas“ (*Tract on Monetary Reform*, 1923 m.),
* „Tikimybės traktatas“ (*A Treatise On Probability*),
* „Įkalbinėjimo esė“ (*Essays in Persuasion*, 1931 m.),
* „Bendroji užimtumo, palūkanų ir pinigų teorija“ (*The General Theory of Employment, Interest, and Money*, 1936 m.).

## Nuorodos
*
Jurisprudencijos kaip mokslo bevertingumas

**Jurisprudencijos kaip mokslo bevertingumas** () - vokiečių teisėjo Julius von Kirchmann 1847 metais Berlyno teisės draugijoje pasakyta kalba. Po nesibaigiančių ginčų Kirchmanas praėjus 19 metų pasitraukė iš savo tarnybos ir pasišventė filosofijai. Teisėjo kalba - nors ir esant poleminei atmosferai ir nepaisant kritikos dėl pranešimo vidinio suderinamumo - davė pradžią iki šiol besitęsiančiai kritinei teisės mokslo savirefleksijai Vokietijoje.

## Nuorodos
* Die Werthlosigkeit der Jurisprudenz als Wissenschaft, Verlag Julius Springer, Berlin, 1848. PDF 
* Die Werthlosigkeit der Jurisprudenz als Wissenschaft , Verlag Julius Springer, Berlin, 1848. PDF, Sevilijos universitetas
Taislis

**Taislis** () – pietinis Anglijos miesto Birmingamo rajonas. Yra tarp Koventrio kelio, Smol Hyto ir Jardlio rajonų. Netoli Taislio prateka Didžiosios Sąjungos kanalas. Tai industrinė tertorija, kurioje yra tokių firmų kaip Klaxon, SCC, Western Pegasus, Bakelite gamyklos, šiukšlių perdirbimo gamykla. Geležinkelio muziejus. Yra Taislio geležinkelio stotis (prie Londono-Birmingamo linijos).
Teisės filologija

**Teisės filologija** – filologijos šaka, vienas iš teisės mokslų, apimantis tokias disciplinas kaip teisės kalbotyra, teisės literatūrologija, teisės tekstologija ir kitas, tiriančias teisės kultūrą per kalbą, tekstą.

Viena labiausiai išplėtotų atšakų - teisės kalbotyra bei jos sritis teisės terminologija. Intensyvėjant socialiniams, teisiniams ryšiams, vykstant teisinių sistemų suartėjimui, ypač dėl tarptautinių arba regioninių organizacijų (tokių kaip Europos Sąjunga, Europos Taryba) veiklos, teisės filologija įgyja didesnę reikšmę. Vis svarbesni tampa įvairių tekstų vertimai į keliasdešimt kalbų. Teisinės kalbos specialistų, vertėjų, redaktorių poreikis didėja.

## Teisės kalbotyra

Teisės kalbotyra (teisinė lingvistika) - visuma metodų ir rezultatų tyrinėjimų, nagrinėjančių kalbos ir teisinių normų ryšio klausimus ir atitinkančių šiuolaikinės kalbotyros reikalavimus (Adalbert Podlech, „Teisinė lingvistika", 1976 m.). 

Išskiriamos šios teisinės kalbos rūšys kaip:
*Norminių teisės aktų (įstatymų) kalba.
*Teisės taikymo aktų (pvz., teismo sprendimų) kalba.
*Teisės mokslo kalba ir teisinės ekspertizės: specialiųjų klausimų komentarai ir išaiškinimas specialistų specialistams;
*Dalykinės komunikacijos (raštu) kalba: formuliarai, atmintinės, pranešimai ir kt.
*Administracinė kalba: neoficialus specialistų kalbos vartojimas specialiems ir pusiau specialiems klausimams aptarti. 

Sritys, kurias tiria teisės kalbininkai:
*Komunikacija teisme - šalių kalbinis bendravimas teisme. 
*Teisinė argumentacija 
*Teisminė lingvistika - techninių analizės būdų tyrimas ar nagrinėjimas teisinėje praktikoje lingvistikos ir kt. priemonėmis.
*Kalbos normos teisėje - teisiniai aktai, reikalavimai teisiniams vertimams, kalbos reikšmių klausimai, pavyzdžiui, teisė į pavadinimą, prekių ženklų teisė.
*Kalbos veiksmų teisinė galia - pvz., kalbos veiksmai kaip valdymo aktai.
*Teisės aiškinimas (teisės hermeneutika)
*Kalbos reikalavimai teisės kalbai (aiškumas, vienareikšmiškumas, tikslumas ir kt.). 

## Išnašos
Partenonas

**Partenonas** () – šventykla miesto deivei Atėnei, pastatyta V a. pr. m. e. Atėnų akropolyje. Kartu su kitais akropolio statiniais – Pasaulio paveldo paminklas (nuo 1987 m.). Buvo pradėta statyti 447 m. pr. m. e. Ją suprojektavo architektai Kalikratas ir Iktinas.
Pirminė šventyklos paskirtis – jos viduje laikyti 12 m aukščio skulptoriaus Feidijo sukurtą Atėnės Partenės (Mergelės) statulą.
Statyba užtruko devynerius metus. Šventykla pastatyta kaip padėka deivei už atėniečių ir graikų išgelbėjimą per paskutinį karą su persais. Vėliau pastate buvo ir Delo sąjungos iždas. Partenonas yra žymiausias iš išlikusių Senovės Graikijos pastatų, plačiai laikomas Dorėninio orderio raidos kulminacija. Partenonas yra vienas didžiausių pasaulio kultūrinių paminklų.

Partenonas pakeitė senesnę Atėnės šventyklą, vadinamąjį Senąjį Partenoną, kuris persams užėmus Atėnus 480 m. pr. m. e. buvo sugriautas. VI a. šventykla tapo bažnyčia, skirta Mergelei Marijai. Valdant Osmanams tapo mečete, kuri karo su Venecija metu tapo amunicijos sandėliu. 1687 m. šventykla buvo sugriauta į ją pataikius sviediniui. Didelė statinio apdailos dalis 1807 m. lordo Elgin buvo išvežta į Londoną. Ginčai dėl šių vertybių grąžinimo tebevyksta iki šiol.

## Senasis Partenonas
Pirmoji Atėnės šventyklos statyba dabartinio Partenono vietoje pradėta netrukus po Maratono mūšio. Tuo tikslu Akropolio viršūnėje buvo padaryta plati aikštelė. Apie Senąjį Partenoną žinome iš Herodoto. Jo pamatus tarp 1885 ir 1890 m. archeologiškai ištyrė Wilhelm Dörpfeld. Senuoju Partenonu vadinama šventykla greičiausiai nebuvo užbaigta, kai 480 m. pr. m. e. persai užėmė Atėnus ir sugriovė Akropolio pastatus. Kita vertus, yra teoriją, kad Senasis Partenonas pradėtas projektuoti ir statyti jau po persų užpuolimo. Jei statinys buvo sugriautas 480 m. pr. m. e., lieka neaišku kodėl atėniečiai 30 metų nepradėjo atstatymo darbų. Tai paaiškinama Paltėjos priesaika, kuri draudė graikams atstatyti persų sugriautas šventyklas. Nuo šios priesaikos atėniečiai buvo atleisti tik Kaliaso taika 450 m. pr. m. e. Nevisiškai profesionaliai atlikti XIX a. kasinėjimai į šį klausimą neatsako. Didžioji dauguma Partenono tyrinėtojų mano, kad Senasis Partenonas buvo pastatytas po Maratono mūšio.

## Galerija


Parthenon from west.jpg|thumb|left|Vakarinis fasadas
Parthenon (3388138127).jpg|Pietinis fasadas
The East Facade of the Parthenon on March 22, 2021.jpg|Rytinis fasadas


## Šaltiniai

## Nuorodos
* Atėnų Akropolis: Partenonas  (oficiali svetainė su grafikais, informacija)
Chantų Mansija

**Chantų Mansija**, pilnas pavadinimas **Chantų-Mansių autonominė apygarda-Jugra** – Rusijos administracinio teritorinio suskirstymo vienetas (federacijos subjektas). Ji yra vidurio Rusijoje, vakarų Sibire. Administracinis centras – Chanty Mansijskas. Apygarda yra Tiumenės srities dalis.

## Istorija

Apygarda sudaryta 1930 m. gruodžio 10 d.

## Gyventojai

### Miestai

Didžiausi miestai 2002 m. (> 30 tūkst. gyventojų):
# Surgutas
# Nižnevartovskas
# Neftejuganskas
# Niaganė
# Kogalymas
# Chanty Mansijskas
# Radužnas
# Megionas
# Pyt Jachas
# Urajus
# Langepasas
# Liantoras
# Jugorskas

## Nuorodos
Edžbastonas

**Edžbastonas** () – Anglijos miesto Birmingamo pietvakarinė dalis bei administracinis rajonas. Į Edžbastono rajoną įeina Edžbastono, Bartlei Gryno ir Kvintono apygardos. 96 568 gyventojai (2011 m.). Pašto kodas – B15. Tai edukacinis ir gyvenamasis rajonas, su žaliasiais plotais ir nedidelių kotedžų kvartalais.

Pagrindiniai rajono objektai: Šv. Augustino bažnyčia, Birmingamo oratorija, Birmingamo universitetas, Perrott’s Folly bokštas, Edgbaston Waterworks bokštas, Edžbastono tvenkinys, Birmingamo kanalas, Birmingamo botanikos sodas, Winterbourne botanikos sodas, Karalienės Elžbietos ligoninė.

Edžbastone yra kriketo aikštelė, teniso kortai, golfo aikštynas.

Yra 2 geležinkelio stotys: Birmingamo universiteto ir Five Ways.

## Šaltiniai
Verslo savaitė

**VersloSavaite.lt** – verslo naujienų portalas, priklausantis UAB „VS group"

Redaktorius – Tautvydas Padgurskas.

Lankomumas – apie 60 000 lankytojų per mėnesį. Veikia nuo 2007 m. kovo 5 dienos.

UAB „VS group" taip pat valdo ryšių su visuomene agentūrą „PROMO Service“.

## Nuorodos
* Interneto svetainė